**STUDIUM CARPATO-RUTHENORUM 2018**

V tomto roku otvárame už 9. ročník edukačného projektu Ústavu rusínskeho jazyka a kultúry Prešovskej univerzity **STUDIUM CARPATO-RUTHENORUM 2018 – medzinárodnej letnej školy rusínskeho jazyka a kultúry**.

Pre študentov PU v Prešove je program bezplatný. Letnú školu (9URS/LSRJ1/15) si môžu študenti navoliť ako výberový predmet, ktorý má 4 kredity.

Trojtýždenný vzdelávací projekt, ktorý na Prešovskej univerzite realizuje **Ústav rusínskeho jazyka a kultúry PU**, je zameraný na výučbu rusínskeho jazyka, histórie, literatúry, kultúry a etnografie karpatských Rusínov. Prednášky z daných disciplín zabezpečujú paralelne v rusínskom a anglickom jazyku zahraniční a domáci vysokoškolskí učitelia. Súčasťou projektu je množstvo sprievodných kultúrnych podujatí a poznávacie exkurzie v regióne severovýchodného Slovenska. Vyučovací proces na letnej škole je otvorený pre všetkých študentov Prešovskej univerzity, ale aj pre záujemcov z mimouniverzitného prostredia.